Povoljni ekonomski podaci ne umanjuju zabrinutost investitora
Poslovna aktivnost u američkom sektoru usluga je u avgustu bila najsnažnija u odnosu na proteklih gotovo godinu dana, što je još jedan 
Trgovci na Vol Stritu juče su bili oprezni, nakon što je Dau Džons u utorak pao za 186 poena. Uprkos uglavnom pozitivnim vijestima o tržištu nekretnina, nezaposlenosti i produktivnosti radnika, investitori na finansijskim tržištima širom svijeta zabrinuti su da je skok cijena američkih akcija za 50 odsto od marta, možda bio pretjerano optimistički. Ekonomista  iz banke BNP Paribas kaže da investitori ne žele da preduzimaju nepotrebne rizike. Izglede za snažan oporavak umanjuje i zabrinutost zbog nedovoljne potrošnje. Iako autokompanije bilježe rast prodaje, zbog vladinog programa “Keš za starudiju”, novi podaci pokazuju da Amerikanci i dalje nerado troše novac. Nastavljaju se problemi i u bankarskom sektoru, koji je primio vladinu pomoć u iznosu od 500 milijardi dolara. Više od 400 banaka moglo bi da propadne, što će, između ostalih, najteže pogoditi ljude koji traže zajmove. Prepreka skorom oporavku je i nezaposlenost. Analitičari predviđaju da će stopa nezaposlenosti preći deset odsto do kraja godine, iako je u avgustu dato manje otkaza. Uzimajući u obzir ta predviđanja, Džulija Koronado ističe da vjerovatno neće biti brzog oporavka. Investitori se nadaju da će imati jasniju predstavu o stanju američke privrede sjutra, kada sekretarijat za rad objavi nove podatke o nezaposlenosti.